# 

# ҰЙҒАРЫМ

29 сәуір 2015 жыл Қызылорда қаласы.

Қызылорда қалалық соты, құрамында судья Г.Ж.Мырзатаеваның төрағалық етуімен, хатшылықта Т.Ахметов болып, сот орындаушысы Э.Тайманның қатысуымен өзінің ашық сот отырысында Қызылорда қалалық сотының мәжіліс залында Қызылорда облысының әділет департаментініңмемлекеттік сот орындаушысы Э.Тайманның борышкер Маханов Асылхан Базарханұлына іздеу жариялау туралы ұсынысын қарап,

**АНЫҚТАҒАНЫ :**

Қызылорда қалалық сотының 04.02.2011 жылғы сот бұйрығымен Маханов Асылхан Базарханұлынан өндіріп алушы Абенова Салтанат Мысырханқызының пайдасына кәмелетке толмаған баласын асырау үшін оның барлық айлық табысының және өзге де табысының ¼ бөлігі мөлшерінде алимент өндірілген.

Сот ұсынысқа тіркелген құжаттарды зерделеп, ұсыныс төмендегі негіздер бойынша қанағаттандырылуға жатады деп санайды.

Жеке тұлғалар жөніндегі мемлекеттік базаның мәліметіне сәйкес Маханов Асылхан Базарханұлы- Қызылорда қаласы, Хон Бен До көшесі, №26Б үй, 7 пәтерде тіркелген.

Атқарушылық іс жүгізу барысында борышкер Маханов Асылхан Базарханұлы Қызылорда қаласы, Хон Бен До көшесі, №26Б үй, 7 пәтерде тұрмайтыны анықталған.

Осыған байланысты мемлекеттік сот орындаушысы борышкер Маханов Асылхан Базарханұлына іздеу жариялау жөнінде сотқа ұсыныс келтірген.

ҚР «Атқарушылық іс жүргізу және сот орындаушылардың мәртебесі туралы» Заңының 45 бабының 1 тармағы бойынша борышкердің жүрген жері белгісіз болған жағдайда сот орындаушысы ішкі істер немесе қаржы полициясы органдары арқылы борышкерге іздеу салуды жариялау туралы ұсыныспен атқарушылық құжаттың орындалу орны бойынша сотқа жүгінуге міндетті.

Бұл жағдайда борышкердің жүрген жерін анықтау мүмкін болмағандықтан, сот мемлекеттік сот орындаушысы Э.Тайманның борышкер Маханов Асылхан Базарханұлына іздеу жариялау жөніндегі ұсынысы қанағаттандырылуға жатады деп есептейді.

ҚР «Атқарушылық іс жүргізу және сот орындаушылардың мәртебесі туралы» Заңының 43 бабының 3 тармағы бойынша борышкерге iздеу салу жөнiндегi шығыстар атқарушылық әрекеттер жасау жөнiндегi шығыстарға жатады және борышкерден жергiлiктi бюджетке сот арқылы өндiрiп алынуға тиiс.

Жоғарыдағылардың негізінде, ҚР «Атқарушылық іс жүргізу және сот орындаушылардың мәртебесі туралы» Заңының 45 бабын, ҚР АІЖК-ның 251-252-баптарын басшылыққа алып, сот

**Ұ Й Ғ А Р Ы М Е Т Т І:**

Қызылорда облысының әділет департаментінің мемлекеттік сот орындаушысы Э.Тайманның борышкер Маханов Асылхан Базарханұлына іздеу жариялау туралы ұсынысы қанағаттандырылсын.

Борышкер 16.11.1979 жылы туылған, (ЖСН-791116303133) Маханов Асылхан Базарханұлына ішкі істер органдары арқылы іздеу салу жариялансын.

Іздеу салуға кеткен шығындар борышкер Маханов Асылхан Базарханұлынан жергiлiктi бюджетке өндiрiлсін.

Ұйғарымға наразы жақ 15(он бес) күн ішінде осы сот арқылы Қызылорда облыстық сотына жеке шағым немесе наразылық келтіруге құқылы.

**Төрағалық етуші судья: Г.Ж.Мырзатаева**